Kitabi Dədə Qorqud. Basat və Təpəgöz (film, 2003)

Kitabi Dədə Qorqud. Basat və Təpəgöz — Arif Məhərrəmovun filmi.

Bu animasiya filmi “Kitabi-Dədə Qorqud” eposunun motivləri əsasında çəkilib.

 Məzmun 
Köç zamanı oğlunu itirən Aruz bir gün yolda təpəsində bir gözü olan əcaib bir məxluq tapır, özüylə obaya gətirir və onu öz balası kimi böyüdür. İllər keçir Aruz itkin düşmüş oğlunu da tapır və Dədə Qorqud ona Basat adını qoyur. Artıq böyüyüb boya başa çatmış Təpəgöz bir gün insanları yeməyə başlayır. Bunu xəbər tutan el camaatı Təpəgözü obadan qovurlar. Təpəgözün anası pəri onu qır gölündə çimdirəndən sonra ona artıq heç silah təsir etmir və Təpəgöz camaatın qarşısında şərt kəsir ki, hər gün bir adam və 500 qoyun gətirməlidirlər. Yoxsa, hər yeri yerlə yeksan edəcək. Obanın belə bir çətin vəziyyətə düşdüyünü görən Dədə Qorqud "Çarə yalnız Basatdır" deyir. Gördüyü yuxu nəticəsində səfərdən yarımçıq qayıdan Basat Təpəgözə hiylə quraraq ona qalib gəlir və xalqı bəladan qurtarır.

 Film haqqında 
Filmin titrləri: ...Qədim zamanlarda Oğuz elində Dədə Qorqud adlı bir ozan vardı. Tanrı onun könlünə ilham vermişdi. Qeybdən dürüst xəbərlər söylərdi. Nə desəydi çin olardı. Dədə Qorqud belə söylərmiş: Əcəl vaxtı çatmayınca kimsə ölməz. El oğlunu bəsləməklə oğul olmaz. Böyüyəndə atıb gedər, gördüm deməz. Əski pambıq bez olmaz. Əski düşmən dost olmaz.

Film 3 hissədən ibarətdir.

 Səhvlər 
Orfoqrafik: Titrlərdə "Basatın iğidliyi" yazılmışdır. Doğrusu "...igidliyi" olmalıdır.

 Filmin heyəti 

 Film üzərində işləyənlər 
Rejissor: Arif Məhərrəmov
Ssenari müəllifi: Arif Məhərrəmov
Bəstəkar: Arif Məlikov
Quruluşçu rəssam: Arif Məhərrəmov
Səs operatoru: Roman Məmmədov
Kompüter mühəndisi: Konstantin Qavriş
Rəssam: Yelena Qolubeva
Cizgi rəssamı: Rauf Dadaşov, Firəngiz Quliyeva, Aleksandra Şirinova, Arifə Hatəmi
Rejissor assistenti: Toğra Ağabəyova, Zəkiyyə Mahmudova
Rəssam assistenti: Əli Əliyev, Samirə İsmayılova
Fazaçı rəssam: Lalə Məmmədova, Tamilla Əsgərova
Rəngləmə: Samirə İsmayılova, Hüseyn Cavid İsmayılov
Fonlar üzrə rəssam: Arif Əlioğlu
Redaktor: Ramiz Rövşən (Ramiz Əliyev kimi)
Musiqi redaktor: Rauf Əliyev
İnzibatçı: İlqar Musayev (II)
Mühasib: Nərminə Mehdiyeva
Filmin direktoru: Heydər Dadaşov

 Filmi səsləndirənlər 
Yaşar Nuri — Təpəgöz 
Rasim Balayev — Dədə Qorqud 
Elxan Cəfərov — Basat 
Ramiz Əzizbəyli — Aruz 
Əliqulu Səmədov — aşpaz 
Fərhad İsrafilov — çoban 
Nuriyyə Əhmədova — çobanın arvadı 
Şəfəq Əliyeva 
Firuzə Yusubova

 Sponsor 
Azərbaycan Respublikası Mədəniyyət Nazirliyi

 Çəkilişə köməklik edən qurumlar 
Azərbaycan Respublikası Səhiyyə Nazirliyinin İnformatika və Statistika İdarəsi
MARS Oversis Baku Ltd. (MARS Overseas Baku Ltd.)
"Orxan Eloğlu" Şirkəti
"Qorqud Holdinq" Şirkəti (Gorgud Holding)
"MİR" Dövlətlərarası Teleradio Şirkəti
"Azərbaycanfilm" Kinostudiyası

 Sitatlar 
Dədə Qorqud: Bala, niyə bu camaata zülm eləyirsən?
Təpəgöz: Dədə, gündə bir adam nədi ki?
Dədə Qorqud: Sən lap qudurmusan, Təpəgöz! Elin qarğışı tutacaq o tək gözünü
Təpəgöz: Doymuram bir adamdan.

 Tənqid 

Azərbaycanlı kinoşünas Aygün Aslanlı bu filmi tənqid edib: Qəhrəmanlar o qədər qeyri-təbii hərəkət edirlər. Hətta ABŞ istehsalı olan dəhşətli cizgi filmlərindən daha dəhşətlidir, baxmaq olmur.

 Həmçinin bax 

 Kitabi Dədə Qorqud. Səkrəyin dastanı (film, 1990)

 İstinadlar 

 Mənbə 
 Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 380.

 Xarici keçidlər 

 Filmi izlə (tam versiya) (18+)
 Filmi izlə (qısa versiya)
 Xpert x OD - Basat VS Təpəgöz

Kateqoriya:2003-cü ilin Azərbaycan filmləri
Kateqoriya:2003-cü ilin cizgi filmləri
Kateqoriya:Macəra filmləri
Kateqoriya:Qısametrajlı cizgi filmləri
Kateqoriya:Dədə Qorqud haqqında filmlər
Kateqoriya:Azərbaycan cizgi filmləri